SpineArt - A Golfkönyök Kialakulása, Tünetei, Kezelése | SpineArt.hu
A golfkönyök kialakulása
Golfkönyök az alkar hajlítóizmainak túlterhelése miatt kialakuló, a könyök belső oldalán jelentkező gyulladásos tüneteggyüttes. A golfkönyök legfőbb tünete a fájdalom, amely azon a ponton jelentkezik, ahol az alkar izmainak inai csatlakoznak a könyök belsejében található csontos dudorhoz. A fájdalom átterjedhet az alkarra és a csuklóra is. Legtöbbször monoton, tartósan végrehajtott dobó, hajító mozdulatok váltják ki, tipikus túlterheléses problémája a golfozóknak, gerelyhajítóknak, falmászóknak, kézilabdázóknak.
A golfkönyök tünetei
Golfkönyök tünetei hasonlóak a teniszkönyök tünetegyütteséhez, de a golfkönyök a könyök belső oldalát érinti nem pedig a külső részét és korántsem csak a golfozók érintettek. Tenisz játékosoknál, és másoknál, akik többször is használják a csuklójukat vagy sokszor összeszorítják az ujjaikat, jelentkezhet golfkönyök. A fájdalom fokozatosan alakul ki, kezdetben csak az ujjak vagy a csukló erőteljes hajlításakor, a kézzel történő fogáskor panaszkodnak róla a páciensek. Ha a túlterhelés továbbra is fennáll, később nyugalmi helyzetben is fájdalmassá válik a belső könyökdudor területe, nyomásra is érzékeny. A könyök ekkor már duzzadt, az alkar, a csukló és az ujjak mozgatása a tenyéri irányban fájdalmas.
A golfkönyök diagnosztizálása
A golfkönyök diagnózisára általában az anamnézis felvétele és a fizikális vizsgálat, valamint a panaszok megítélése elegendő. Előfordul, hogy az orvos röntgenvizsgálatot, vagy ultrahang vizsgálatot kér a könyökízületet alkotó csontok szerkezetének, ill. a lágyrészek állapotának megítélése céljából.
A golfkönyök kezelése
A golfkönyök kezelése általában konzervatív és az esetek 90%-a a kiváltó mozdulatok szigorú kerülése, gyógytorna, Tape és fájdalom- ill. gyulladáscsökkentők szedése hatására meg is gyógyul. A gyógytornász alkalmazhat Tape technikát, amivel mentesíti a túlerőltetett izmokat a további túlterhelődéstől, az orvos javasolhat helyi alkalmazásban gyulladáscsökkentő krémeket, elektroterápiát.
A golfkönyök tünete miatti fájdalom nem kell, hogy távol tartsa a kedvenc tevékenységeitől. Pihenéssel és a megfelelő kezeléssel, újra visszatérhet a napi rutinjaihoz vagy kedvenc sportjához.
Jelentkezzen be tapasztalt szakembereinkhez állapotfelmérésre és a terápiára!
Pesti rendelő: 1054 Bp. Hold u. 15. Waszlavik Éva +36 20 982 9792
Budai rendelő: 1026 Bp. Gyergyó u. 4/a Holló Tímea +36 30 388 0854